مزيكا مصريه

المزيكا المصريه جزء من الثقافه المصريه من العصور القديمه و المصريين القدما بيدو الفضل للإله تحوت فى اختراع المزيكا اللى بيستخدمها أوزيريس كجزء من جهوده لتحضر العالم.
تصغير|335x335بك|موسيقيين مصريين قدما
تصغير|502x502بك|شخاشيخ مصريه قديمه كانت بتستعمل فى المعابد (متحف برلين)
استخدم الموسيقيين عند المصرين القدام الآلات الموسيقيه زى آلات وتريه "الجنك و القيثاره" و أدوات النفخ زى الناى والمزمار و الرجول وا لإيقاع بكافه أنواعه و اتشكلت فرق كامله للموسيقيين أو الراقصين شاركت فى الحفلات و الأعياد بآلاتها و هدومها المميزه. و كان الرقص المصرى القديم حسب المناسبات المختلفه.SMSEC 

 المزيكا فى العهد المصرى القديم 
اقتصرت الكنائس القبطيه بمصر على تلاوه التراتيل و الألحان الدينيه اللى كانت سايده فى المعابد المصريه القديمه و فضلت ترتل باللغه القبطيه و عشان كده احتفظت الكنيسه القبطيه بكتير من تراث أجدادها و خاصه الألحان المصريه القديمه و حفظتها من الزوال, و فضلت المزيكا القبطيه  فيها  حركه واحده و بيستمر الغنا عليها لمده عشر دقائق تقريبا و بيكون الترنم بكلمه واحده هى "هللويا" و عشان كده القداس طويل.

و الكنيسه القبطيه من أغنى كنائس العالمفى فنها المزيكا و أصاله الألحان والآلات الموسيقيه القبطيه بترجع أصولها للعصر المبكر من عصر الآسرات المصريه القديمه, فهى الأقدم و الأعرق بين كنائس العالم المسيحى المختلفه.

و الأصاله فى المزيكا القبطيه جت نتيجه تناقلها من جيل لجيل بدون ما تضيع,.

المزيكا المصريه و شفاء المرضى

بحلول المسيحيه فى أرض مصر زاد ترتيل مزامير داوود فى الكنائس بدرجه كبيره و اللى استخدمت لشفاء الكتير من الأمراض النفسيه و العصبيه و العضويه. و اشتهر فى القرن 3 م فى مصر القديس أبو طربو و اللى كان بيرتل مزامير داوود و أجزاء كثيره من الكتاب المقدس جنب المرضى المصابين بالصرع فكانو يشفو عشان كده اسمت صلاه شفاء الصرع باسم " صلاه أبو طربو ", استخدمت طريقه ترتيل المزامير للمرضى جوه الكنائس و الأديره فى مختلف مناطق مصر و اللى كان المسيح و العذراء إلتجأو ليها وقت رحلتهم المقدسه فى مصر, و بنيت عليها أماكن للعباده فى مواقيت محدده سنويه اتعرفت باسم " الموالد القبطيه ", و فىها كان القسيسين بيرتلو بمصاحبه المزيكا لعلاج المرضى خاصه الأمراض النفسيه والعصبيه أو الأمراض العضويه المستعصيه.

 المزيكا أيام محمد على الكبير 

يتعتبر أن النهضه الموسيقيه فى مصر ابتدت فى عهد محمد على باشا 1805 - 1848. فعلى المستوى الشعبى كانت المناسبات لإحياء الموالد و حفلات الزفاف وحفلات السبوع وطلوع المحمل, ففى الموالد كان المداحين بيرتلو الموشحات الدينيه مصحوبه بالمزامير والطبل والرق. و كانت موالد الأئمه و الصالحين بتختلط بالاحتفالات الشعبيه و اللعب بالمراجيح و عروض الحواه و الاراجوز و اللاعبين ورقص الخيل.ومن اكبر الموالد مولد السيد البدوى فى طنطا ومولد الحسين والسيده زينب فى القاهره.

و كان بيصاحب طلوع المحمل فرقه من الموسيقيين الشعبيين بالمزامير والطبل مع كسوه الكعبه اللى كان بيقدمها حكام مصر هديه لبلاد الحجاز. و أما الأفراح فكانت الغوازى بيرقصوا و يغنوا و كان بيصاحبهم آلاتيه بيعزفوا العود والرباب والرق.

وكانت طموحات الخديوى إسماعيل 1863 - 1879 و حاله الرخاء اللى حلت على العاصمه القاهره اللى خلت الموسيقيين يبقو رواد التجديد. و بمناسبه افتتاح قناه السويس أمر الخديوى إسماعيل ببناء دار الأوبرا المصريه و وكل الموسيقار الإيطالى العظيم فردى بتأليف أوبرا عايده و دعى لحفل الافتتاح ملوك و أمراء اوروبا.

اهتم المصريين بالمزيكا و ارتقت مزيكا القصر بألحان مصريه سوريه و تركيه وب دأ الموسيقيين يتبعو النهضه فى البلاد و حسنت منزلتهم الاجتماعيه.

كان لعبده الحامولى تأثير كبير على تطور المزيكا المصريه لحد أن الخديوى أحيانا كان يرسله لتركيا ليغنى قدام السلطان عبد الحميد التانى.

 المزيكا فى عهد الأسطوانه 

مع دخول القرن العشرين شركات الاسطوانات الاوروبيه شافت فرصه لدخول السوق المصريه, و اتعاقدت شركه أوديون و بيضافون سنه 1905 مع موسيقيين زى المنيلاوى وسلامه حجازى و مع المطربه منيره المهديه بعد الحرب العالميه الاولانيه. و كانت الأسطوانه وقتها تسع 5 دقائق للتسجيل, اللى طور الأدوار.

و بعد نهايه الحرب العالميه الاولانيه اندفعت شركات الأسطوانات و قدمت الطقطوقه اللى نشأت عن أغانى الأفراح, و كان بيقدم الطقطوقه مغنى أو مغنيه مع التخت و بمصاحبه البطانه و هى مجموعه من المرددين. و اتجهت مغنيات الأفراح لالغناء على المسارح. و اشتهرت المطربه منيره المهديه شهره عظيمه لحد اتسميت سلطانه الطرب. و أسست ملهى فى الأزبكيه بتقدم فيه فنها فى الغناء, وقدمت الفرص لظهور المطربين والمطربات الشبان على مسرحها, و قدمت محمد عبد الوهاب .

فى الوقت داه ظهر جنب عبده الحامولى داوود حسنى 1870 - 1937 و الشاب الموسيقار و المغنى سيد درويش 1892 - 1923. و كانت أغانيه بتخاطب ولاد  البلد من عمال و موظفين و بتنادى بمكافحه المستعمر بجانب أغانى الحب و الغرام. و طوّر سيد درويش الأوركسترا.

 الفيلم الغنائى 

فى الاربعينات ظهر الفيلم الغنائى بأغانيه القصيره و كان فيه نشاط كبير من الفنانين لدخول الميدان اللى قدم فيه محمد عبد الوهاب و أم كلثوم و اللى عما طفره كبيره للمطربين والمطربات فزاد عددهم زياده كبيره زى فريد الأطرش اللى جيه مع أخته أسمهان من سوريا و دخل البيانو وابتكر ألحان بيدخلها التانجو والألحان الغربيه, ومحمد فوزى ومنير مراد و أخته ليلى مراد وغيرهم.

 مصادر 

تصنيف:مصر
تصنيف:مزيكا
تصنيف:موسيقى